# Festival de Cinema de Torí

El Festival de Cinema de Torí, o Torino Film Festival (TFF), és un dels festivals de cinema més importants d'Itàlia, dedicat al cinema independent. Se celebra cada mes de novembre i és el segon festival de cinema més gran d'Itàlia, després del Festival de Cinema de Venècia. Va ser fundat el 1982 pel crític de cinema i professor Gianni Rondolino com a Festival Internazionale Cinema Giovani o el Festival de Cinema Jove. Alguns directors del festival han sigut Alberto Barbera, Stefano della Casa, Giulia d'Agnolo, Roberto Turigliatto, Nanni Moretti i Gianni Amelio.

## Història

Gianni Rondolino va fundar el Festival Internazionale Cinema Giovani el 1982 a Torí, una ciutat que estava en decadència econòmica. El festival, que atrau els grans noms del cinema italià i internacional, va ajudar a revitalitzar la ciutat, tant econòmicament com culturalment. Els primers directors van ser Rondolino i Ansano Gianarelli. El 1998, el nom de l'event va canviar a Festival de Cinema de Torí. El 2007, el director de cinema Nanni Moretti va ser designat director del festival, fet que va donar al festival renom nivell internacional. Moretti va deixar el càrrec el 2008, després de dos festivals, per centrar-se en el seu propi cinema. Va ser succeït pel director de cinema de Gianni Amelio. Se celebra al Museu nacional del cinema de la ciutat.

## Pel·lícules premiades

En cada edició el festival premia al millor llargmetratge. Els darrers guanyadors han sigut:
| Any | Títol | Director | País |
| 2013 | Club Sandwich | Fernando Eimbcke | Mèxic |
| 2012 | Shell | Scott Graham | Gran Bretanya |
| 2011 | Á Annan Veg | Hafsteinn Gunnar Sigurðsson | Islàndia |
| 2010 | Winter's Bone | Debra Granik | Estats Units |
| 2009 | La bocca del lupo | Pietro Marcello | Itàlia |
| 2008 | Tony Manero | Pablo Larraín | Xile/Brasil |
| 2007 | Garage | Leonard Abrahamson | Irlanda |
| 2006 | Honor de cavalleria | Albert Serra i Juanola | Espanya |

## Directors

* 1982-1983: Gianni Rondolino i Ansano Giannarelli
* 1984-1988: Gianni Rondolino
* 1989-1998: Alberto Barbera
* 1999-2002: Stefano Della Casa
* 2003-2006: Roberto Turigliatto i Giulia D'Agnolo Vallan
* 2007-2008: Nanni Moretti
* 2009-2012: Gianni Amelio
* 2013-: Paolo Virzì
* 2014 - 2019: Emanuela Martini
* 2020 - 2021: Stefano Francia di Celle
* 2022 - 2023: Steve Della Casa
* Des de 2024 - Giulio Base

## Referències

* ↑ Pallister, Janis L.; Hottell, Ruth A. Francophone Women Film Directors: A Guide. Fairleigh Dickinson University Press, 2005, p. 22. ISBN 0-8386-4046-X.
* 1 2 Poirier, Agnès. «Cinema is the loser at Turin». The Guardian, 03-12-2007. [Consulta: 18 juny 2010].
* 1 2 Ferrero-Regis, Tiziana. Recent Italian Cinema: Spaces, Contexts, Experiences. Troubador Publishing, 2009, p. 84–85. ISBN 1-84876-085-X.
* ↑ «TFF History». Torino Film Festival Official Site. [Consulta: 18 juny 2010].
* ↑ Child, Ben. «Moretti Steps Down From Turin Film Fest». The Guardian, 08-12-2008. [Consulta: 18 juny 2010].
* ↑ «Italian Director New Head Of The Turin Film Fest». The Seattle Times, 10-12-2008. [Consulta: 18 juny 2010].

## Enllaços externs

* Festival de Cinema de Torí - Lloc web oficial
* El Festival de Cinema de Torí a Internet Movie Database